Р Е Ш Е Н И Я

ВЗЕТИ НА ШЕСТНАДЕСЕТО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО НА 30 СЕПТЕМВРИ 2024 ГОДИНА

**ПО ПЪРВА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Георги Димитров – Кмет на Община Карнобат, относно:** Промени в бюджета и разчета за капиталови разходи на Община Карнобат за 2024г. **Вх. № 228/24.10.2024г.**

Р Е Ш Е Н И Е:

**17.174.1.** Общински съвет – гр. Карнобат, на основание чл. 23, ал. 1, т. 6 от ЗМСМА и чл. 124, ал. 3 от Закона за публичните финанси приема компенсирани промени в бюджета и разчета за капиталови разходи на Община Карнобат за 2024г., финансирани със средства от целевата субсидия за капиталови разходи за 2024г. и собствени приходи, както следва:

* 1. Приема компенсирани промени в стойността и начина на финансиране на обектите:
		1. „Реконструкция на тротоар от бул. “Москва“ до ЖП гара Карнобат заедно с прилежащото улично осветление“ – планувана стойност 375 000 лева, от които:
* 18 600 лева осигурени от целевата субсидия за капиталови разходи за 2024г.
* 356 400 лева осигурени от собствени приходи;
	+ 1. „Благоустрояване и ремонт на дворното пространство, и изграждане на 4 броя детски площадки в детска градина „Яна Лъскова“ гр. Карнобат – планувана стойност 386 320 лева, от които:
* 117 131 лева осигурени по проект „Красива България“
* 233 353 лева осигурени от целевата субсидия за капиталови разходи за 2024г.
* 35 836 лева осигурени от собствени приходи;
	+ 1. „СМР, съгласно генерален план за организация на движението в гр.Карнобат /еднопосочност и синя зона/“ – планувана стойност 100 000 лева, от които:
* 100 000 лева осигурени от собствени приходи;
	+ 1. "Сглобяеми павилиони-2бр. на площад "Илинден", гр.Карнобат за пенсионерски клуб и клуб "Тракийско дружество" - планувана стойност 180 000 лева, от които:
* 8 640 лева осигурени от целевата субсидия за капиталови разходи за 2024г.
* 171 360 лева осигурени от собствени приходи;
	+ 1. Ул."Боримечка" - планувана стойност 107 000 лева, от които:
* 85 600 лева осигурени от целевата субсидия за капиталови разходи за 2024г.
* 21 400 лева осигурени от собствени приходи;
	+ 1. Ул."Алеко Богориди" - планувана стойност 280 000 лева, от които:
* 224 000 лева осигурени от целевата субсидия за капиталови разходи за 2024г.
* 56 000 лева осигурени от собствени приходи;
	+ 1. Ул."Карнобатска комуна" - планувана стойност 152 000 лева, от които:
* 121 600 лева осигурени от целевата субсидия за капиталови разходи за 2024г.
* 30 400 лева осигурени от собствени приходи;
	+ 1. Ул."Иван Рилски" - планувана стойност 242 000 лева, от които:
* 193 600 лева осигурени от целевата субсидия за капиталови разходи за 2024г.
* 48 400 лева осигурени от собствени приходи;
	+ 1. Ул."Генерал Гурко" - планувана стойност 137 000 лева, от които:
* 104 300 лева осигурени от целевата субсидия за капиталови разходи за 2024г.
* 32 700 лева осигурени от собствени приходи;
	+ 1. Ул."Георги Кирков" - планувана стойност 268 000 лева, от които:
* 35 307 лева осигурени от целевата субсидия за капиталови разходи за 2024г.
* 232 693 лева осигурени от собствени приходи;

**ПО ВТОРА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Стефка Иванова - зам. кмет на Община Карнобат, относно:** ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 3 ЗА ОПАЗВАНЕ НА ОБЩЕСТВЕНИЯ РЕД И ЧИСТОТАТА НА ТЕРИТОРИЯТА НА ОБЩИНА КАРНОБАТ **Вх. № 227/24.10.2024г.**

РЕШЕНИЕ

 **17.175.І.** На основание чл.21, ал.2 от ЗМСМА, във връзка с чл.16а и 16б от Закона за защита от шума в околната среда, Общински съвет – Карнобат изменя и допълва Наредба № 3 за опазване на обществения ред и чистотата на територията на община Карнобат, както следва:

**§ 1. Член 9 се изменя и придобива следното съдържание:**

„**Чл. 9.** /1/ При откриване на обекти по чл. 16а, ал. 1 от Закона за защита от шума в околната среда (ЗЗШОС) на територията на Община Карнобат, физическите, юридическите лица и едноличните търговци подават заявление по образец до Кмета на Община Карнобат за регистриране на определеното от тях работно време, с изключение на кратковременните обекти, поставени по реда на Наредбата за преместваемите обекти, рекламни, информационни, декоративно – монументални елементи, елементи на градското обзавеждане и рекламната дейност на територията на община Карнобат.

/2/ Към заявлението задължително се прилагат следните документи:

1. за всички обекти – становище на Регионална здравна инспекция гр. Бургас (РЗИ-Бургас), относно спазване на граничните стойности на показателите за шум, определени с Наредба № 6 от 26.06.2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, методите за оценка на стойностите на показателите за шум и на вредните ефекти от шума върху здравето на населението;

2. решение на Общото събрание на собствениците, взето по реда на чл. 17, ал. 3 от Закона за управление на етажната собственост, когато обектът е разположен в жилищна сграда или сграда със смесено предназначение с режим на етажна собственост;

3. когато обектът по ал. 1 е заведение за хранене и развлечения - договор за охрана с търговец или юридическо лице, което притежава лиценз по Закона за частната охранителна дейност, което да осъществява пропускателния режим и контрол в заведението, като задължително има паник-бутон за повикване на екипи на СОТ при настъпила нужда;

4. когато обектът по ал. 1 е заведение за хранене и развлечения – документ, удостоверяващ, че е осигурено видео-наблюдение около заведението и че са разположени камери на подстъпите до заведението - на всеки ъгъл извън заведението и на самия контролно-пропускателен пункт/входа на заведението/;

5. за обектите, заявяващи работно време след 23.00 часа – положително становище от РУ-Карнобат;

6. пълномощно, при подаване на заявлението от упълномощено лице.

 /3/ Заявлението, ведно с приложенията към него, се подава до Кмета на общината със започване дейността на обекта и след заплащане на предвидената такса в Наредбата за определянето и администрирането на местните такси и цени на услуги на територията на община Карнобат.

/4/ Работното време на обектите се вписва в публичен регистър, воден от определено от Кмета на Община Карнобат лице в срок от 3 работни дни от заявяването му в Община Карнобат, ведно с приложените документи и платената такса. В регистъра се въвеждат минимум следните данни: Наименование; ЕИК, дейност/вид на обекта, номер удостоверение за вписване в регистър по Закона за занаятите и номер на майсторско свидетелство - за обекти, в които се упражняват занаяти, работното време и други в зависимост от обекта.

/5/ Физическите лица, юридическите лица и едноличните търговци са длъжни да информират Община Карнобат по реда на ал. 1 и ал. 2 в 14-дневен срок от настъпването на промяна на някои от следните обстоятелства:

1. Преобразуване на юридическото лице или продажба на предприятие;

2. Дейност/вид на търговския обект;

3. Номер на удостоверение за вписване в регистър по Закона за занаятите и номер на майсторско свидетелство - за обекти, в които се упражняват занаяти;

4. Промяна на работното време;

/6/ Новите обстоятелства се вписват в регистъра по реда на ал. 4.

/7/ При прекратяване на дейността в обекта – физическите, юридическите лица и едноличните търговци са длъжни да подадат заявление по образец до Община Карнобат за отписване от регистъра за работното време на търговските обекти;

/8/ След получаване на писмено уведомление от директора на РЗИ-Бургас за издадена заповед за отмяна на издаденото становище по чл. 16б, ал. 2 от Закона за защита от шума в околната среда, търговските обекти се отписват служебно от регистъра;

/9/ Работното време на обектите, регистрирано след 23.00 часа, се ограничава със заповед на кмета на Община Карнобат до 23.00 часа в следните случаи:

1. При наличие на две или повече жалби за наднормени нива на шум, чиято основателност е доказана с протокол за измерване от РЗИ–Бургас или друга акредитирана лаборатория, или от контролните органи на Община Карнобат, за период от 12 месеца.

2. При констатиране с влязло в сила наказателно постановление на две или повече нарушения - за период от 12 месеца.

3. При мотивирано искане от органите на РУ-Карнобат при две или повече жалби, подадени до РУ-Карнобат за наднормени нива на шум, чиято основателност е доказана с протокол за измерване от РЗИ– Бургас или друга акредитирана лаборатория, или от контролните органи на Община Карнобат, за период от 12 месеца.

4. При мотивирано искане от органите на РУ-Карнобат, във връзка с неизпълнение на плана за охрана или с нарушаване на обществения ред при или по повод функционирането на обекта за период от 2 месеца.

5. При констатирано нарушаване на забраната за продажба и сервиране на спиртни напитки на лица под 18 години, регламентирана в чл. 54 от Закона за здравето, за срок от три месеца.“

**§2. Създава се нов чл. 9а със следния текст:** „Озвучаването на обществени мероприятия на открито се осъществява въз основа на разрешение на Кмета на Община Карнобат, като при необходимост се изисква и становище от органите на Министерството на вътрешните работи.“

**§3. Създава се нов чл. 9б със следния текст:** „Озвучаването от пътни превозни средства с цел презентиране на търговски продукти, културни или обществени мероприятия се осъществява въз основа на разрешение на Кмета на Община Карнобат.“

**§4. Създава се нов чл. 17а със следния текст:** „Забранява се ограничаване движението и ползването на тротоари, улици, площади, паркове и други обществени територии в община Карнобат, с цел организиране и провеждане на увеселителни, сватбени, семейни и други частни събирания. Изключение от забраната се допуска за извършване на строително – ремонтни дейности, при природни бедствия и аварии, при възникване на опасност за сигурността на движението и при провеждане на публични и/или масови спортни мероприятия."

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§4.** Лицата по чл. 9, ал. 1 следва да приведат дейността си в съответствие с изискванията на настоящата наредба в 1-месечен срок от влизане в сила на измененията на наредбата.

 **§5.** Изменя и допълва Наредбата за определянето и администрирането на местните такси и цени на услуги на територията на община Карнобат, като в Приложение №12 се създава нова т.13 със следното съдържание: „Регистриране на работно време на обекти по чл. 16а, ал. 1 от Закона за защита от шума в околната среда на територията на Община Карнобат, както и промяна в обстоятелствата, подлежащи на вписване в регистъра.“ - 20 лева.

 **§6.** Настоящата Наредба за изменение и допълнение на Наредба № 3 за опазване на обществения ред и чистотата на територията на община Карнобат е приета с Решение № 17.175.І/30.10.24 г. на Общински съвет – Карнобат и влиза в сила от деня на публикуването йна интернет страницатана Община Карнобат и във вестник “Карнобатски глас“.

**ПО ТРЕТА ТОЧКА ОТ ДНЕВНИЯ РЕД** – **ДОКЛАДНА ЗАПИСКА от Георги Димитров – Кмет на Община Карнобат, относно:** ОДОБРЯВАНЕ НА ПУП-ПР И ПУП-ПУР ЗА ПИ С ИДЕНТИФИКАТОР 21508.9.205; ПИ 21508.9.175; ПИ 21508.9.17 ОТ ККиКР НА С. ДОБРИНОВО; ЧАСТ ОТ КВ.10 ПО ПЛАНА С. ДОБРИНОВО, ОБЩИНА КАРНОБАТ И ПРОДЪЛЖАВАНЕ НА УЛИЦА С О.Т. 17 ДО НОВООБРАЗУВАНОТО УПИ IX ОТ КВ. 10, ОТРЕДЕНО **„ЗА СЪОРЪЖЕНИЕ НА ВОДОПРОВОД“** **Вх. № 223/23.10.2024г.**

Р Е Ш Е Н И Е:

 **17.176.** На основание основание чл. 21, ал. 1, т. 11 от ЗМСМА, чл. 129, ал. 1 от ЗУТ , във връзка с чл. 134, ал. 1, т. 2 от ЗУТ, Общински съвет – Карнобат ОДОБРЯВА изработването на проект за: подробен устройствен план – план за регулация (ПУП-ПР) и подробен устройствен план – план за улична регулация (ПУП-ПУР) за ПИ 21508.9.205; ПИ 21508.9.175; ПИ 21508.9.17 от ККиКР на с. Добриново; част от кв.10 по плана на с. Добриново, Община Карнобат и продължаване на улица с о.т. 17 до новообразуваното УПИ IX от кв. 10, с обща площ 3242 кв. м., с отреждане **„за съоръжение на водопровод“**,като 2081 кв. м. попадат извън регулацията на с. Добриново и 1161 кв. м. в регулацията на селото.

Решението да се изпрати в 7-дневен срок за обнародване в „Държавен вестник“ по реда на чл. 129, ал. 1 от Закона за устройство на територията.

Решението подлежи на обжалване по реда на чл. 215, ал. 4 от ЗУТ чрез Общински съвет Карнобат пред Районен съд - гр. Карнобат в 30-дневен срок от обнародването му.

**ПО ЧЕТВЪРТА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Георги Димитров – Кмет на Община Карнобат, относно:** ДАВАНЕ НА СЪГЛАСИЕ ОТ ОБЩИНСКИ СЪВЕТ ЗА РАЗРЕШЕНИЕ ЗА ИЗРАБОТВАНЕ НА ПУП-ПАРЦЕЛАРЕН ПЛАН И ПРЕДВАРИТЕЛНО СЪГЛАСИЕ ЗА ПРЕМИНАВАНЕ НА ТРАСЕ НА „НОВА КАБЕЛНА ЛИНИЯ 20 kV ОТ СЪЩЕСТВУВАЩА ВЪЗДУШНА МРЕЖА СН /СРЕДНО НАПРЕЖЕНИЕ/, СТЪЛБ №35, ИЗВОД СН „ГАБРИКА“, ПОДСТАНЦИЯ „КАРНОБАТ“ И НОВ БКТП 20/0,4 Kv ЗА ПРИСЪЕДИНЯВАНЕ КЪМ ЕЛЕКТРОРАЗПРЕДЕЛИТЕЛНАТА МРЕЖА НА „ЕЛЕКТРОРАЗПРЕДЕЛЕНИЕ ЮГ“ ЕАД В ПИ С ИДЕНТИФИКАТОР 36525.149.849 ПО КККР НА ГР.КАРНОБАТ“. **Вх. № 224/23.10.2024г.**

Р Е Ш Е Н И Я:

**17.177.1.**Общински съвет Карнобат, на основание чл.21, ал.1, т.11 от ЗМСМА, във връзка с чл.124а, ал.1 и ал. 5 и чл.124б, ал.1 от ЗУТ и във връзка с чл. 110, ал. 1, т. 5 от ЗУТ, РАЗРЕШАВА изработването на подробен устройствен план - парцеларен план за обект на техническата инфраструктура: „Трасе на нова кабелна линия 20 kV от съществуваща въздушна мрежа СН, стълб №35 извод СН „Габрика“, подстанция „Карнобат“ и нов БКТП 20/04 kV за присъединяване към електроразпределителната мрежа на „Електроразпределение Юг“ ЕАД в ПИ с идентификатор 36525.149.849 по КККР на гр.Карнобат“ и ОДОБРЯВА заданието по чл. 125 от ЗУТ за изработване на ПУП – Парцеларен план.

**17.177.2.**Общински съвет - Карнобат, на основание чл. 21, ал.1 т. 8 от ЗМСМА, във връзка с чл. 22 от ЗОЗЗ, чл. 30, ал. 3 от ППЗОЗЗ и чл. 25, ал. 5 от ЗСПЗЗ дава предварително съгласие за преминаване на „Трасе на нова кабелна линия 20 kV от съществуваща въздушна мрежа СН, стълб №35 извод СН „Габрика“, подстанция „Карнобат“ и нов БКТП 20/04 kV за присъединяване към електроразпределителната мрежа на „Електроразпределение Юг“ ЕАД в ПИ с идентификатор 36525.149.849 по КККР на гр.Карнобат“, през поземлени имоти с идентификатори 36525.151.986, 36525.151.980, 36525.149.849 по кадастралната карта и кадастралните регистри на гр. Карнобат и имот 563.22 по плана на новообразуваните имоти за местност „Тасладжа“-гр. Карнобат – общинска собственост.

**17.177.**3. Определя срок на предварителното съгласие – две години от влизане на решението в сила.

**17.177.**4. Всички разходи по изработване и съгласуване на проекта ще са за сметка на Възложителя на проекта.

 **17.177.**5. Възложителят да извърши за своя сметка процедурите по ЗОЗЗ.

 **17.177.**6. Настоящето решение да се обяви по реда на чл. 124б, ал. 2 от ЗУТ и не подлежи на оспорване на основание чл. 124б, ал. 4 от ЗУТ.

**ПО ПЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Стефка Иванова - зам. кмет на Община Карнобат, относно:** ДОПЪЛНЕНИЕ НА ЦЕНОРАЗПИСА ЗА ПРОДАЖБА НА ДЪРВЕСИНА ОТ ОБЩИНСКИ ГОРСКИ ТЕРИТОРИИ НА ОБЩИНА КАРНОБАТ, УТВЪРДЕН С РЕШЕНИЕ №8.88/28.03.2024 Г. НА ОБЩИНСКИ СЪВЕТ – КАРНОБАТ. **Вх. № 225/24.10.2024г.**

РЕШЕНИЯ:

 **17.178.** Общински съвет – Карнобат на основание чл.21, ал. 1, т.23 от ЗМСМА и чл. 71, ал.5, т.3 от Наредбата за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти ДОПЪЛВА утвърдения с Решение №8.88/28.03.2024 г. на Общински съвет – Карнобат Ценоразпис за продажба на дървесина от горски територии, собственост на община Карнобат за 2024 г. със сортимент технологична дървесина, дървесен вид – акация, с продажна цена 75,00 лв/т. без включен ДДС.

 **ПО ШЕСТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Стефка Иванова - зам. кмет на Община Карнобат, относно:** ДОПЪЛНЕНИЕ НА РЕШЕНИЕ №11.138/20.06.2024 Г. НА ОБЩИНСКИ СЪВЕТ - КАРНОБАТ **Вх. № 226/24.10.2024г.**

РЕШЕНИЯ:

**17.179.**Общински съвет – Карнобат на основание чл. 21, ал. 1, т. 8 и т. 23 от ЗМСМА и чл.8, ал.1, от Закона за общинската собственост,

 допълва свое Решение №11.138/20.06.2024 г., като се създава нова т.3 със следното съдържание:

„**3. Общински съвет – Карнобат дава съгласие активите, предмет на инвестиционните дейности в рамките на проект „Карнобат и Къркларели инвестират в бъдещето“** по Програмата INTERREG VI-A, Инструмент за предприсъединителна помощ България-Турция 2021-207, Приоритет 2 „Интегрирано развитие на трансграничния регион“ **да се предоставят за безвъзмездно право на ползване за целите и нуждите на проекта най-малко 5 години след приключването му“. Досегашната т. 3 става т.4.**

 **ПО СЕДМА ТОЧКА ОТ ДНЕВНИЯ РЕД: ДОКЛАДНА ЗАПИСКА от Мария Генова – зам. кмет на Община Карнобат, относно:** Приемане на общински план за периода 2024-2027 г. за изпълнение на Националната стратегия на Република България за равенство, приобщаване и участие на ромите 2021-2030 г. **Вх. № 229/24.10.2024г.**

РЕШЕНИЕ:

**17.180.І.** На основание чл.21, ал.1, т.12 от Закона за местното самоуправление и местната администрация приема **Общински** план за действие за периода 2024-2027 г. за изпълнение на Националната стратегия на Република България за равенство, приобщаване и участие на ромите 2021-2030 г.

**17.180.ІІ.** Възлага на Кмета на община Карнобат да предприеме всички необходими действия за изпълнение на настоящия План.

 ОБЩИНСКИ СЪВЕТ – КАРНОБАТ